hotchpotch/miracl-hf-unified huggingface dataset:
Juhana II (Aragonia)
Juhana II oli Aragonian kuningas vuosina 1458-1479 veljensä Alfonso V:n jälkeen. Isänsä Ferdinand I:n kruunajaisissa vuonna 1414 Juhana oli nimetty Sisilian käskynhaltijaksi.
Juhana nai vuonna 1420 Navarran kuninkaan Kaarle III:n tyttären ja kruununperijän Blankan, ja kuningasveljen Alfonso V:n poissa ollessa Juhana ja toinen veli Henrik ajautuivat kiistaan Kastilian herruudesta. Kun Juhana oli Navarrassa juhlimassa häitään, Henrik päätti ratkaista kiistan voimakeinoin. Hän valtasi Kastilian kuninkaan Juhanan linnan ja sai tämän hetkeksi vangikseen. Aragonian infanttien ja Kastilian välisen riidan pääarkkitehti oli Alvaro de Luna, Kastilian kuninkaan neuvonantaja, joka vähitellen sai kaiken vallan haltuunsa.
Juhanasta tuli vaimonsa kruununperijän aseman kautta Navarran kuningas vuonna 1425. Alfonso V:n kuoltua Napolin peri hänen avioton poikansa Ferrante ja lopun valtakuntaa Juhana II, joka oli jo Navarran kuningas. Juhana alkoi pian suunnitella Kastilian valtausta ja siten koko niemimaan yhdistämistä oman valtansa alle. Vaikka hänellä olikin Kastiliassa tukijoita, monet katalaanit vieroksuivat häntä. Juhanan onnistui lopulta järjestää Kastilian kuninkaan Henrik III:n sisaren ja kruununperijän Isabellan ja oman poikansa Ferdinand II:n avioliitto, mikä lopulta yhdisti Espanjan.
Ealdred
Ealdred tai Aldred (k. 1069) oli englantilainen kirkonmies ja Yorkin arkkipiispa. Piispa Leofgarin kuoltua 1056 päätettiin, että Ealdred ottaisi vastuulleen oman hiippakuntansa Worcesterin lisäksi Herefordin. Vuonna 1058 ensimmäisenä englantilaisena piispana hän teki pyhiinvaelluksen Jerusalemiin.
Ealdred syntyi todennäköisesti Länsi-Englannissa ja oli mahdollisesti sukua edeltäjälleen Worcesterin piispa Lyfing Winchesterläiselle. Hän oli Edvard Tunnustajan neuvonantaja ja kunnostautui myös sotilasjohtajana. Vuonna 1046 hän johti epäonnistunutta retkikuntaa walesilaisia vastaan.
Ealdred kruunasi Vilhelm Valloittajan kuninkaaksi joulupäivänä 1066. Hän kuoli 11. syyskuuta 1069.
Arvi Emil Jännes
Arvi Emil Jännes (1. toukokuuta 1930 – 21. elokuuta 1954) oli suomalainen runoilija ja suomentaja.
Jänneksen vanhemmat olivat lääketieteen lisensiaatti Niilo Edvard Martti Jännes, ent. Genetz (1890–1974) ja Elli Tellervo Grotenfelt (1895–1968). Niilo Jännes oli senaattori ja kirjailija Arvid Oskar Gustav Genetzin poika ja Elli Grotenfelt Helsingin yliopiston filosofian professori Arvid Grotenfeltin tytär. Vuonna 1954 Elli ja Niilo Jännes lahjoittivat 100 000 markkaa Yhteiskunnallisen Korkeakoulun oppilaskunnalle "Arvi Emil Jänneksen muistorahastoksi". Rahaston varoista jaettiin vuodesta 1956 alkaen palkintoja oppilaskunnan vuosittain järjestämien harrastuskilpailujen runosarjan voittajille. Oppilaskunnan toimintaa jatkava Tampereen yliopiston ylioppilaskunta Tamy järjestää edelleen vuosittain "Arvi Emil Jänneksen kirjoituskilpailun".
Jääpallon SM-sarjakausi 1984–1985
Jääpallon Suomen mestaruus 1985 ratkaistiin kaksinkertaisen sarjan päätteeksi pelatuilla play off -otteluilla. Porvoon Akilles voitti mestaruuden. Samalla katkesi Oulun Luistinseuran kolme vuotta kestänyt mestaruusputki. Vastus sai hopeaa ja OLS jäi pronssille. Runkosarjan voittaja HIFK jäi ilman mitalia.
JPS putosi sarjasta suoraan ja Kampparit karsinnan jälkeen. Sarjaan nousivat Lappeenrannan Veiterä ja Rovaniemen Palloseura.
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä.
10.maaliskuuta 1985 Seinäjoki, Seinäjoen tekojäärata
Akilles: Lenneth Lindholm, Jouni Juvani; David Lindström, Lars-Erik Hjelt, Rainer Vilén, Risto Tammilehto, Pekka Vuorinen, Bill Snell, Kari Helin, Pasi Salminen, Timo Jalonen, Christer Johansson, Pekka Vartiainen, Harri Laakkonen, Peter Stenberg, Magnus Smeds, Vesa Hietanen, Valeri Aleksejev. Valmentaja Markku Vainio.
Ridge Racer Unbounded
Ridge Racer Unbounded on suomalaisen Bugbear Entertainmentin kehittämä "Ridge Racer" -sarjan ajopeli.
Peli on julkaistu maaliskuussa 2012 Microsoft Windowsille, PlayStation 3:lle ja Xbox 360:lle. 
Peli on ensimmäinen "Ridge Racer" -pelisarjan peli, joka julkaistiin Windowsille.
"Ridge Racer Unbounded" on Shatter Bay -nimiseen kaupunkiin sijoittuva ajopeli, jossa nopean ajamisen lisäksi on tärkeässä osassa driftaukseen perustuva ajomekaniikka sekä kaupunkiympäristön dynaaminen tuhoutuminen. Driftaaminen ja ympäristön tuhoaminen kasvattavat tuhomittaria. Tämän täyttyessä pelaaja voi käynnistää tuhovoiman, joka edesauttaa kanssakilpailijoiden autojen romuttamista.
"Ridge Racer Unbounded" sisältää myös helppokäyttöisen kenttäeditorin.
Pelissä on musiikkia muun muassa Skrillex ja Crystal Method artisteilta.
GameSpot antoi pelille arvosanan 8/10.
54509 YORP
54509 YORP on pikkuplaneetta, joka kuuluu Maan lähelle tuleviin Apollo-tyypin asteroideihin. Se löydettiin LINEAR-ohjelmalla vuonna 2000. Pikkuplaneetta sai nimensä YORP-ilmiön mukaan, sillä se oli ensimmäinen pikkuplaneetta, jossa havaittiin suoraan ilmiön mukainen pyörimisen muutos. Ennen kuin tämä asteroidi sai nimensä se tunnettiin väliaikaisella tunnuksella 2000 PH5. Koska YORP:in absoluuttinen magnitudi (H) on 22,56, sen läpimitta on todennäköisesti välillä 85–190 metriä. Tämän pikkuplaneetan pyörähdysaika on hyvin lyhyt, vain noin 0,20 tuntia.
Juhana II (Kastilia)
Juhana II (6. maaliskuuta 1405 – 20. heinäkuuta 1454) oli Kastilian kuningas vuosina 1406–1454 isänsä Henrik III:n jälkeen. Juhana oli isänsä kuollessa vain kaksivuotias, ja alaikäisyyden aikana sijaishallitsijoina toimivat hänen äitinsä Lancasterin Catalina ja setänsä Aragonian kuningas Ferdinand I. Catalina oli hallitsijana kuolemaansa 1418 saakka. Vuosi sen jälkeen Juhana julistettiin täysi-ikäiseksi ja kykeneväksi itse hallitsemaan.
Hallitsijana Juhana oli heikko ja tahdoton, ja koko hänen hallituskauttaan leimasi epäjärjestys ja vallanhimoisten valtionhoitajien keskenäinen kamppailu. Tärkein näistä oli Álvaro de Luna, joka vakaasti hallitsi kuninkaan mieltä ja tahtoa. Vaikka Luna ajettiin välillä pois hovista, hän sai pian palata, sillä kuninkaan omat hallitsemisyritykset syöksivät maan sekasortoon. Kastilian ylimystö kuitenkin tuki Lunaa, joka solmi vuonna 1430 viisivuotisen rauhansopimuksen Aragonian kanssa ja ryhtyi sen jälkeen sotaan Granadan maureja vastaan.
Juhana ei itse kyennyt vastustamaan voimakasta kansleriaan, mutta hänen toinen vaimonsa Isabella sai aikaan Lunan pidätyksen ja teloituksen vuonna 1453. Juhana II kuoli 20. heinäkuuta 1454 ja jätti maansa hallinnon raunioiksi ja kansan jakautuneeksi. Kuninkaaksi hänen jälkeensä nousi Henrik IV (1454–1474), heikko hallitsija, jonka taustalla hääri Juan Pacheco, joka näki itsessään Lunan työn jatkajan.
HMS Fantome
HMS Fantome on ollut viiden Britannian Kuninkaallisen laivaston aluksen nimenä.
Ankhesenamon
M17-mn:N35:N5-S34-S29:N35-B1
Ankhesenamon (n. 1348–1324 eaa.) oli muinaisen Egyptin kuningatar, Akhenatenin (Ekhnatonin) tytär ja Tutankhamonin puoliso. Hänen alkuperäinen nimensä oli "Ankhesenpaaten", mutta se muutettiin Ankhesenamoniksi sen jälkeen, kun Akhenatonin uskonnolliset uudistukset hylättiin ja Egyptissä palattiin vanhaan uskontoon.
Kun Tutankhamon oli kuollut, Ankhesenamon lähetti heettiläisten kuningas Suppiluliumalle kirjeen, jossa hän pyysi, että tämä lähettäisi yhden pojistaan hänelle aviomieheksi, koska hänellä ei ollut poikaa eikä hän halunnut mennä uuteen avioliittoon palvelijansa kanssa. Tapauksesta kerrotaan heettiläisten valtakunnan arkistosta löytyneessä asiakirjassa. Heettiläinen prinssi Zannanna lähtikin matkalle kohti Egyptiä, mutta maassa valtaa tavoitelleen Horemhebin käskystä hänet surmattiin matkan varrella. Seurauksena tapauksesta oli sota Egyptin ja heettiläisten välillä.
Zeil
Zeil ("Die Zeil") on keskeinen kauppakatu Frankfurt am Mainin keskustassa, Innenstadtin kaupunginosassa Mainjoen pohjoispuolella. Sen pituus on noin 1,2 kilometriä.
Zeilin historia alkaa 1100-luvulta. Se on ollut Saksan tunnetuimpia kauppakatuja 1800-luvun lopulta alkaen. Aiemmin katu oli kuulu kestikievareistaan ja barokin sekä klassismin kausina rakennetuista palatseistaan. Zeilin läntinen osa muutettiin kävelykaduksi 1970-luvulla; lännessä se rajoittuu Hauptwachen aukioon ja idässä vastaavasti Konstablerwachen aukioon. Zeilin itäinen osa (Neue Zeil eli "Uusi Zeil") sijaitsee yhdyskatu Konstablerwachen ja kehäkatu Friedberger Anlagen (Cityring) välillä. Neue Zeil on lähinnä virastokatu. Sen varrella sijaitsevat muun muassa keskikaupungin poliisiasema ja kaupunginkirjasto.
Zeilin läntisen osuuden varrella sijaitsee helmikuussa 2009 avattu kauppakeskus MyZeil, jonka suunnitteli arkkitehti Massimiliano Fuksas. Toinen suuri kauppakeskus, kymmenkerroksinen Zeilgalerie, avattiin syyskuussa 1992. Zeilin varrella on myös kaksi tavarataloa ja lukuisia pienempiä kauppaliikkeitä.
Zeil sijaitsee erinomaisten maanalaisten raideliikenneyhteyksien varrella. Sekä Hauptwache että Konstablerwache ovat Frankfurtin metron keskeisiä risteysasemia (U-Bahn-Strecke C).
Fire
Fire tai Fires voi viitata seuraaviin:
Artistit:
Albumit:
Kappaleet:
Levy-yhtiöt:
Kirjat:
Elokuva:
Televisio:
Teatteri:
Alkuasunnot
Alkuasunnot Oy on yleishyödyllinen vuokrataloyhtiö, joka rakennuttaa ja vuokraa nuorisoasuntoja. Yhtiön omistaa valtakunnallinen nuorisoasumisen etujärjestö Nuorisoasuntoliitto ry.
Alkuasuntojen asunnot rakennetaan arava- tai korkotuki-lainoituksella sekä Veikkauksen avustuksilla. Asunnot on tarkoitettu 18-29-vuotiaille, pääasiallisesti työssäkäyville tai työelämään hakeutuville nuorille. Asuntoja on yli kymmenellä paikkakunnalla. Asuntoja haetaan Nuorisoasuntoliiton sivujen kautta osoitteessa www.nal.fi/hakemus.
www.alkuasunnot.fi
Soinnillinen velaariklusiili
Soinnillinen velaariklusiili on monessa kielessä esiintyvä konsonanttiäänne. Äänteen kansainvälinen foneettinen merkki on . Suomessa äänne esiintyy vain vierasperäisissä sanoissa, ja merkitään g-kirjaimella. Arkipuheessa "gee" voi tarkoittaa tilanteesta riippuen joko g-kirjainta tai äännettä [g].
Äänne [g] on soinnillinen, koska äänihuulet värähtelevät äänteen tuottamisen aikana. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. "velum palatinum").
Lehdenleikkaajamuurahainen
Lehdenleikkaajamuurahainen on yleisnimitys "Atta"- ja "Acromyrmex" -sukuihin kuuluville muurahaisille, joiden elintapoihin kuuluu lehtien leikkaaminen ja sienten viljely. Lehdenleikkaajamuurahaisia esiintyy Amerikan mantereella.
Headweb
Headweb on ruotsalaisen Peter Alvarssonin vuonna 2006 kehittämä kaupallinen elokuvapalvelu, joka välittää elokuvia ja TV-ohjelmia Internetissä. Headwebin elokuva tarjonta koostuu uutuuksista, ensi-ilta-elokuvista, sarjoista, klassikoista, indie-elokuvista ja lyhytelokuvista. Headweb toimii Macilla, Windowsilla, Linuxilla, Boxeella ja PlayStation 3:lla.
Vuokratut elokuvat suoratoistetaan Flashillä tai Silverlightilla. Maksaminen tapahtuu yleisimmillä luottokorteilla.
4584 Akan
4584 Akan on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät M. Matsuyama ja K. Watanabe vuonna 1990. Pikkuplaneetta sai nimensä Hokkaidōssa sijaitsevan Akanin kansallispuiston mukaan. Ennen nimeämistään tämä asteroidi tunnettiin väliaikaisella tunnuksella 1990 FA. Tätä päävyöhykkeen kohdetta ei pidä sekoittaa Amor-asteroidiin 8034 Akka. Koska Akanin absoluuttinen magnitudi (H) on 12,4, sen läpimitta on todennäköisesti välillä 8–19 kilometriä. Akan kuuluu C-tyypin asteroideihin.
Lavea väljä takavokaali
Lavea väljä takavokaali on vokaaliäänne, joka esiintyy tiettävästi kaikissa maailman kielissä. Sitä merkitään latinalaisia aakkosia käyttävässä oikeinkirjoituksessa tavallisimmin kirjaimella A/a. Kansainvälisessä foneettisessa kirjaimistossa sen merkki on niin sanottu latinalainen alfa . Äänteen etuvokaalinen vastine on  tai , jota vastaa suomen kielessä kirjain Ä/ä.
Vokaalia määrittävät seuraavat foneettiset piirteet:
Lavea väljä takavokaali kirjoitetaan
Theyab Awana
Theyab Awana Ahmed Hussein Al Musabi (;‎ 8. huhtikuuta 1990 – 25. syyskuuta 2011), usein vain Theyab Awana, oli arabiemiirikuntalainen jalkapalloilija, pelipaikaltaan hyökkääjä. Hän pelasi UAE Pro-League -jalkapalloliigassa Baniyas SC -joukkueessa sekä Arabiemiirikuntien jalkapallomaajoukkueessa. Hänen pelityyliänsä ja kykyjä on vertailtu Zuhair Bakhitiin, joka itse julisti Theyab Awanan olevan hänen seuraava menestyjänsä stadioneilla. 17. heinäkuuta 2011 Awana teki rangaistuspotkusta maalin kantapäällään Libanonin jalkapallomaajoukkueen verkkoon ja johdatti joukkueensa 6–2 voittoon.
Awana kuoli auto-onnettomuudessa 25. syyskuuta 2011 Abu Dhabissa. Tietojen mukaan onnettomuus tapahtui Sheikh Zayed Bridge -holvisillalla, kun hän oli palaamassa jalkapalloharjoituksista Al Ainista Adu Dhabiin 13-vuotiaan veljensä Raadin kanssa. Awana puhui puhelimeen ajon aikana menettäen ajoneuvonsa hallinnan. Hän kuoli ennen avun saapumista, mutta veli eli vielä seitsemän tuntia kohtalokkaan onnettomuuden jälkeen.
Synot Tip Arena
Synot Tip Arena on jalkapallostadion, joka sijaitsee Tšekin pääkaupungissa Prahassa. Se on rakennettu vuonna 2008 ja sen yleisökapasiteetti on 21 000. Stadion toimii paikallisjalkapalloseura SK Slavia Prahan kotikenttänä. Tšekin maajoukkue on pelannut stadionilla myös maaotteluita.
Stadionilla on tarkoitus pelata vuoden 2013 UEFA Super Cupin ottelu.
Mathcad
Mathcad on laskentaan tarkoitettu tietokoneohjelmisto. Sen ensimmäinen DOS-versio ilmestyi 1986. 
Tällöin oli uutta, että matemaattisia kaavoja voitiin kirjoittaa ja tulostaa kuten paperilla, mutta samalla olivat "eläviä". Mathcad on tarkoitettu lähinnä numerisiin ratkaisuihin, vaikka siinä on myös symbolisen laskennan ominaisuuksia.
Mathcadin suurimmat käyttökohteet ovat erilaiset teknisen laskennan sovellukset – eniten mekaniikan, sähkötekniikan, elektroniikan ja rakennustekniikan aloilla. Ohjelma alkuperäinen kehittäjä Allen Razdow toimi MITin palveluksessa. Hän perusti Mathsoftin, jonka tuote Mathcad oli vuoteen 2006, jolloin sen osti PTC.
Mathcadin käyttö perustuu laskenta-arkkeihin, joihin yhtälöt ja lausekkeet esitetään samalla tavalla kuin paperillakin (WYSIWYG) - toisin kuin yleensä matemaattiikkaa tietokonella ratkaistaessa.
Mathcadin avulla yhdistetään laskenta-arkille eri elementtejä, kuten matemaattisia lausekkeita, tekstiä ja selventäviä kuvia. Näin tuloksena oleva dokumentti on selkeä myös niille, joilla ei ole tätä ohjelmaa käytössään. Matemaattiset lausekkeet ja yhtälöt ovat "elaviä" eli alkuarvoja ja kaavoja muutetettaessa, tulokset muuttuvat vastaavasti. Näin voidaan nopeasti kokeilla eri tekijöiden vaikutusta tuloksiin ja sen kuvaajiin.Vaikkakin Mathcad on suunnattu lähinnä niille, jotka eivät käytä ohjelmointia, voidaan siihen lisätä omaa ohjelmointia tai se voidaan liittää tavanomaisilla ohjelmointivälineillä tehtyjä sovelluksia.
Syyskuussa 2018 on ollut saatavana 2 versiota:
Suomenkielinen käsikirja on tullut Mathcad 5.0 versiota lähtien ohjelman mukana. Ohjelman käyttöliittymä on ollut saatavana suomenkielisenä versiosta 11 lähtien. Ohjetekstit (help) eivät olleet siinä vielä suomeksi.
Prime-versiot ovat käännetty suomeksi. Myös Prime ohjetiedostot ovat suomeksi. 
Nykyisin Mathcad toimii vain Windows-ympäristössä. Mathcad 15.0 ja Mathcad Prime 4.0 -versioton saakka toimivat Windows 7, Windows 8 ja Windows 10 käyttöjärjestelmien 32- ja 64-bittisissä versioissa. Nykyisistä versioista 15 on 32-bittinen sovellus ja Prime hyödyntää myös 64-bittistä järjestelmää.
Prime 5.0.0.0 versiosta lähtien Prime toimii vain 64-bittisessä Windows-versiossaNykyisiä versiota voidaan käyttää muiden käyttöjärjestelmien Windows-emuloinnissa, Mathcadin viimeisin varsinainen Mac OS versio julkaistiin tammikuussa 1998. Tämä versio on edelleen käytettävissä niillä Macintosh-koneilla, jotka tukevat Classic (Mac OS X)-ympäristöä tai SheepShaver-emulointia.
PTC on tehnyt Mathcadista oman liikeyksikkönsä ja nyt Mathcad 15.0 ja sen jälkeen julkaistavat tuotteet sisältävät yhden vuoden ylläpidon ja päivitykset.
Vuoden 2018 alusta siirryttiin kokonaan tilauspohjaisiin lisensseihin.
Krzysztof Meyer
Krzysztof Meyer (s. 11. elokuuta 1943 Krakova) on puolalainen säveltäjä, pianisti ja musiikintutkija.
Meyer soitti jo nuorena pianoa ja urkuja, ja hän aloitti sävellysopintonsa vuonna 1954 (opettajina Stanisław Wiechowicz, Krzysztof Penderecki, Nadia Boulanger ja Witold Lutosławski). Hänen sävellysdebyyttinsä tapahtui vuonna 1964, jolloin esitettiin hänen ensimmäinen sinfoniansa. Vuonna 1965 hän oli Varsovan syksy -musiikkijuhlien nuorin säveltäjä (ensimmäinen jousikvartetto).
Meyer opetti musiikinteoriaa Krakovan konservatoriossa vuodet 1966–1987. Sen jälkeen hän on opettanut Kölnin musiikkikorkeakoulussa, ja hän hoitaa myös nykymusiikin professuuria Adam Mickiewicz -yliopistossa Poznańissa. Hän on kirjoittanut Dmitri Šostakovitšin ja Witold Lutosławskin elämäkerran.
Varhaisimmissa sävellyksissään — esimerkiksi neljässä ensimmäisessä jousikvartetossa, kolmessa ensimmäisessä sinfoniassa ja oopperassa "Cyberiada" Stanisław Lemin librettoon — Meyer kokeili epäsovinnaisia ääniyhdistelmiä ja sonoriteetteja ja hyödynsi kaksitoistasäveljärjestelmää ja aleatoriikkaa. Myöhemmissä sävellyksissään 1970-luvulta lähtien Meyer on siirtynyt perinteikkäämpään muotokieleen.
Meyerin tuotantoon kuuluu muun muassa kahdeksan sinfoniaa, useita konserttoja ja orkesteriteoksia, kaksitoista jousikvartettoa sekä muita kamarimusiikkiteoksia, pianomusiikkia ja näyttämöteoksia. Hän on julkaissut myös lukuisia musiikkitieteellisiä artikkeleita.
Megalomania (albumi)
Megalomania on tanskalais-norjalaisen Aquan kolmas studioalbumi, joka julkaistiin 3. lokakuuta 2011. Yhtyeen edellinen virallinen studioalbumi Aquarius julkaistiin yli 11 vuotta sitten.
Kappalelista julkaistiin virallisesti 29. elokuuta 2011.
Linus linjalla
Linus linjalla () on italialainen sarjakuva ja TV-piirrossarja. Hahmo syntyi vuonna 1969, ja televisiosarjaa tehtiin vuosina 1971–1986. Piirroshahmon loi pilapiirtäjä Osvaldo Cavandoli (1920–2007) alias "Cava". Televisiosarjaa esitettiin alun perin Italian yleisradioyhtiön RAI:n TV-kanavalla, sen jälkeen yli 40 muussa maassa. Sarjaa tehtiin kaikkiaan 90 jaksoa, ja ne ovat lyhyitä, yleensä noin 2½ minuutin mittaisia. Jaksoja esitettiin muun muassa ohjelmiston täytteenä ja mainosten välissä, ja suosion kasvettua niitä esitettiin myös elokuvateattereissa.
"Linus linjalla" -piirrossarjaa tuotettiin kolme kautta: 1972 (8 jaksoa), 1978 (56 jaksoa) ja 1986 (26 jaksoa). Sarja julkaistiin vuonna 2008 kokonaisuudessaan DVD:llä pohjoismaissa.
Sarjan idea syntyi alun perin vuonna 1969, kun Cavandoli suunnitteli mainoskampanjaa italialaiselle astiatehtaalle. Tuloksena oli isonenäinen piirroshahmo, joka on piirretty yhdellä viivalla siluettina. Hän on osa loputonta viivaa, ja hän kävelee sillä eteenpäin.
Kaksi vuotta myöhemmin oli vuorossa piirrossarja. Sarjassa Linus kohtaa erilaisia esteitä (esimerkiksi viiva päättyy kesken kaiken) ja vaatii tuohtuneena piirtäjältä korjausta tilanteeseen. Hahmon lisäksi kuvassa näkyy ajoittain piirtäjän käsi, kun tämä puuttuu asioihin. Taustaväri muuttuu tunnelman mukaisesti.
Piirrossarjan kaikki ääniroolit esitti Carlo Bonomi. Hän puhui Milanon murretta mahdollisimman epäselvästi, eikä sarjaa tarvitse dubata tai tekstittää. Musiikin sävelsi Franco Godi.
Piirrossarja palkittiin vuonna 1972 Annecyssa ja vuonna 1973 Zagrebissa. Sarjakuvaa on julkaistu useina kirjaversioina.
270 Park Avenue
270 Park Avenue tai Union Carbide Building on pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.
Winfried Kretschmann
Winfried Kretschmann (s. 17. toukokuuta 1948 Spaichingen) on Saksan Baden-Württembergin osavaltion pääministeri.
Vuosina 1973–1975 Kretschmann toimi aktiivisesti maolaisessa organisaatiossa "Kommunistischer Bund Westdeutschland" (KBW). Kretschmann opiskeli Stuttgartissa. Hän toimi biologian, kemian ja etiikan opettajana. Kretschmann on ensimmäinen vihreää puoluetta edustava pääministeri Saksassa, ja hän johtaa ”punavihreää” koalitiota (vihreät ja sosiaalidemokraatit).
Sleep Now in the Fire
Sleep Now in the Fire on yhdysvaltalaisen rock-yhtye Rage Against the Machinen single vuodelta 1999. Se julkaistiin alun perin The Battle of Los Angeles -albumilla. Kappale käsittelee muun muassa orjuutta Yhdysvalloissa, Vietnamin sotaa ja Hiroshiman atomipommia.
Sleep Now in the Firen musiikkivideo kuvattiin 26. tammikuuta 2000 New Yorkin kaupungin kielloista huolimatta New Yorkin pörssin edustalla. Musiikkivideolla parodioidaan tosi-tv-ohjelmaa "Haluatko miljonääriksi?" ("Who Wants to Be a Millionaire") kilpailulla nimeltä "Who Wants to Be Filthy F#&%ing Rich", jossa kilpailijat vastaavat väärin kysymyksiin kuten "kuinka monta amerikkalaista ei kuulu sairausvakuutuksen piiriin: A 45 miljoonaa, B muutama vanhus". Kuvauksia seuraamaan tulleen väkijoukon takia pörssin ovet suljettiin hetkellisesti ja ohjaaja Michael Moore pidätettiin. Video oli ehdolla MTV Video Music Awardsissa, mutta se hävisi Limp Bizkitin kappaleelle "Break Stuff".
U-kiss
U-KISS () on eteläkorealainen poikabändi, jonka muodosti NH Media vuonna 2008. Yhtyeen nimi on lyhenne sanoista "Ubiquitous Korean International Idol Super Star". Ryhmän jäsenet ovat Soohyun, Kiseop, Eli, Kevin, Hoon ja AJ (kaksi viimeksi mainittua liittyivät ryhmään vuonna 2011 entisten jäsenien, Alexanderin ja Kibumin, lähdettyä)Vuonna 2014 Donghon lähdettyä yhtyeeseen tuli myös mukaan Jun . Yhtye on julkaissut kolme täyspitkää albumia: "Only One" julkaistiin 3. helmikuuta 2010, "Neverland" julkaistiin 1. syyskuuta 2011 ja Collage 7. maaliskuuta 2013.
Jule Styne
Jule Styne, alun perin Julius Kerwin Stein (31. joulukuuta 1905 Lontoo, Yhdistynyt kuningaskunta – 20. syyskuuta 1994), oli englantilaissyntyinen yhdysvaltalainen säveltäjä.
Hän sävelsi uransa aikana yli 1500 kappaletta muun muassa Hollywood-elokuviin ja Broadway-musikaaleihin. Hän voitti yhden parhaan laulun Oscar-palkinnon, kaksi Grammy-palkintoa sekä yhden Kennedy Center -palkinnon. Hänen menestyskappaleisiinsa kuuluvat muun muassa Sammy Cahnin sanoittamat ”I’ve Heard That Song Before”, ”I’ll Walk Alone” ja ”Let It Snow! Let It Snow! Let It Snow!”.Lähde: Suomen Äänitearkisto ry.
Brooklynin vampyyri
Brooklynin vampyyri (engl. "Vampire in Brooklyn") on vuonna 1995 ensi-iltaan tullut kauhukomediaelokuva. Pääosia siinä näyttelevät Eddie Murphy, Angela Bassett, Allen Payne, John Witherspoon, Zakes Mokae ja Joanna Cassidy. Elokuvan on ohjannut Wes Craven.
Kanal 5
Kanal 5 (suom. "Kanava 5") on ruotsalainen televisiokanava, jonka omistaa amerikkalaisen Discovery Communicationsin omistuksessa oleva Discovery Networks.
Sienipainike
Sienipainike on usein turvakytkimenä käytetty virran katkaiseva tai muun toiminnon suorittava laite.
Painike muistuttaa sientä, josta se saa nimensäkin. Painikkeen yläosa (""lakki"") on usein muovista valmistettu ja metallista alaosaa (""vartta"") isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myöskin jousen avulla. Lakissa saattaa olla myös LED-valo, joka palaa virran kulkiessa painikkeen läpi.
Mikäli laitetta käytetään turvakytkimenä, sen on oltava vikaturvallinen.
HMS Hare
HMS Hare on ollut kahdeksan Britannian Kuninkaallisen laivaston aluksen nimenä.
Sally Kipyego
Sally Jepkosgei Kipyego (s. 19. joulukuuta 1985) on kenialainen kestävyysjuoksija.
Kipyego sijoittui Oostenden maastojuoksun MM-kilpailuissa 2001 tyttöjen sarjassa kahdeksanneksi. Joukkuekilpailussa Kenia sai hopeaa. Hän voitti NCAA:n mestaruuden 5 000 metrillä 2008, 10 000 metrillä 2007 ja maastojuoksussa 2006, 2007 ja 2008 sekä sisäratojen NCAA:n mestaruuden 3 000 metrillä 2007 ja 5 000 metrillä 2007, 2008 ja 2009.
Kipyego sai Daegun MM-kilpailuissa 2011 hopeaa 10 000 metrillä ajalla 30.50,04. Lontoon olympialaisissa 2012 hän voitti niin ikään hopeaa 10 000 metrillä ennätyksellään 30.26,37. Samojen kisojen 5 000 metrillä hän sijoittui neljänneksi.
Kyrö (etunimi)
Kyrö on suomalainen miehen etunimi. Nimipäivänä oli suomenkielisessä almanakassa 12. marraskuuta vuosina 1929–1949. Ortodoksisessa kalenterissa Kyrö on liitetty Kyyrokseen ja Kyriakokseen, sillä nämä nimet muistuttavat sitä äänteellisesti.
Kyrö on ollut Suomessa etunimenä seitsemällä vuosina 1920–1939 ja kahdeksalla vuosina 1940–1959 syntyneellä miehellä. 1960–1990-luvuilla nimeä ei saanut yksikään suomalainen, mutta vuosina 2000–2009 se annettiin alle viidelle ja vuonna 2010 jälleen alle viidelle miehelle. Kaikkiaan Kyrö-etunimeä on kantanut Suomessa Väestörekisterikeskuksen Nimipalvelun tietojen mukaan alle 25 miestä.
Lavea väljä etuvokaali
Lavea väljä etuvokaali on vokaaliäänne, jota suomen kielen oikeinkirjoituksessa merkitään kirjaimella Ä/ä. Kansainvälisessä foneettisessa aakkostossa sen merkki on . Tarkkaan ottaen on olemassa vielä väljempi etuvokaali , joka kuitenkin useimmissa kielissä on -äänteen allofoni. Äänteen takainen vastine on lavea väljä takavokaali, jota merkitään foneettisesti niin sanotulla latinalaisella alfalla  ja suomen kielen oikeinkirjoituksessa kirjaimella A/a.
Vokaalia määrittävät seuraavat foneettiset piirteet:
Lavea väljä takavokaali esiintyy vain joissakin kielissä spesifinä foneemina. Sen kirjoitustapa vaihtelee.
Monissa kielissä, muun muassa ranskassa ja saksassa, esiintyy suomen - ja -äänteiden väliin sijoittuva lavea puoliväljä etuvokaali .
Lavea puoliväljä etuvokaali
Lavea puoliväljä etuvokaali on vokaaliäänne, joka sijoittuu ääntämykseltään suomen kielen äänteiden "e"  ja "ä"  väliin. Kansainvälisessä foneettisessa aakkostossa sen merkki on . Äännettä merkitään useissa kielissä kirjaimella E (e) (johon voi liittyä jokin tarke). Suomen kielessä se ei esiinny itsenäisenä foneemina.
Vokaalia määrittävät seuraavat foneettiset piirteet:
Lavea puoliväljä etuvokaali esiintyy esimerkiksi seuraavissa kielissä (ainakin joissain murteissa):
Suomalainen mieltää lavean väljän etuvokaalin useimmiten äänteen [e] allofoniksi, mikä saattaa aiheuttaa vaikeuksia sellaisten vieraiden kielten oppimisessa, joissa kysymys on kahdesta eri foneemista, kuten ranskassa.
Michael Beinhorn
Michael Beinhorn on yhdysvaltalainen tuottaja ja muusikko. Muusikkona hänen uransa alkoi kosketinsoittajana Material-yhtyeessä.
Energiametsä
Energiametsä on pelto, jolla kasvatetaan lyhytkiertoviljelynä polttopuuta. Energiametsissä tuotetaan pääasiassa nopeakasvuisia pajulajeja ("Salix"). Energiametsä hakataan noin joka neljäs vuosi ja se perustetaan pistokkaista.
Pajuviljelmät hakataan tavallisesti 3–4 vuoden kuluttua. Versot ovat silloin keskimäärin 5–7-metrisiä ja läpimitta rinnan korkeudelta on noin 3–5 senttimetriä. Versot katkotaan noin 5–10 senttimetrin kohdalta. Hakkuun jälkeen kannat puskevat uusia versoja ja hakkuu voidaan käynnistää uudestaan 3–4 vuoden kuluttua.
Viljelmien kasvu hidastuu noin 20–25 vuoden päästä, jolloin on aika nostaa kaikki kannot ylös ja istuttaa uusia pajuja tilalle. Vaihtoehtoisesti maan voidaan antaa palautua takaisin tavalliseksi pelloksi.
Energiametsän kustannukset ovat nykyään korkeammat kuin mitä maanviljelijä saa sadostaan. Ruotsi on johtava maa pajun viljelemisessä. Siellä viljellään noin 15 000 hehtaaria, mikä on kolme kertaa niin paljon kuin muualla maailmassa yhteensä.
Versailles’n yliopisto
Versailles’n yliopisto on ranskalainen julkinen yliopisto. Se perustettiin vuonna 1991 ja sijaitsee Versailles’ssa.
Yamaha YZ125
Yamaha YZ 125cc on yksi Yamaha Corporationin valmistamista kaksitahtisista moottoripyöristä. Suomessa on muutamia Yamaha YZ:etoja A1-rekisteröityjä kevytmoottoripyöriä.
Kazım Ayvaz
Kazım Ayvaz (s. 10. maaliskuuta 1938 Rize) on turkkilainen aktiiviuransa lopettanut kreikkalais-roomalaisen tyylin painija, olympiavoittaja ja maailmanmestari.
Ayvaz voitti 70 kg:n painoluokan olympiakultaa Tokiossa 1964. Roomassa 1960 hän oli neljäs, ja Méxicossa 1968 hän vetäytyi kesken turnauksen. MM-kilpailuista Ayvaz voitti kaksi maailmanmestaruutta.
Ayvaz nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan.
64 (luku)
64 (kuusikymmentäneljä) on luonnollinen luku, jota edeltää 63 ja seuraa 65. 64 on pienin epätriviaali luku, joka on sekä neliö- että kolmioluku. 64 on jaksollisessa järjestelmässä Gadoliniumin järjestysluku. Shakkilaudassa on 64 ruutua.
Hüseyin Akbaş
Hüseyin Akbaş (1933 Tokat – 15. helmikuuta 1989) oli turkkilainen vapaapainija, olympiamitalisti ja maailmanmestari.
Akbaş saavutti kesäolympialaisissa 57 kg:n painoluokassa hopeaa Tokiossa 1964 ja pronssia 52 kg:n sarjassa Melbournessa 1956. MM-kilpailuista Akbaş voitti vapaapainissa neljä mestaruutta ja yhden pronssin. Lisäksi hän voitti yhden MM-pronssin kreikkalais-roomalaisesta painista.
Akbaş nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan.
Peacock-luokka
Peacock-luokka oli Britannian kuninkaallisen laivaston partiokorvettiluokka, johon kuului viisi alusta. Luokan alusten rahoitus jaettiin Yhdistyneen kuningaskunnan (25 %) ja Hong Kongin (75 %) kesken, ja niiden piti korvata viisi tykkiveneiksi muutettua Ton-luokan miinanraivaajaa.
Ensimmäiset alukset tilattiin kesäkuussa 1981. Kaksi viimeistä "HMS Swallow" ja "HMS Swift" katsottiin valmistuessaan ylijäämäksi, ja ne myytiin vuonna 1988 Irlannin laivastolle. Loput kolme poistettiin palveluksesta vuonna 1996 ennen niiden myyntiä Filippiinien laivastolle.
Wilfredo Martínez
Wilfredo Martínez (s. 9. tammikuuta 1985) on kuubalainen pituushyppääjä.
Martínez oli kahdeksas Valencian sisäratojen MM-kilpailuissa 2008 tuloksella 772 cm. Vuoden 2010 Dohan sisäratojen MM-kilpailuiden karsinnassa hän jäi ilman tulosta. Vuoden 2007 Pan-Amerikan kisoissa hän sijoittui toiseksi ja voitti kultaa vuoden 2008 Keski-Amerikan ja Karibian alueen mestaruuskilpailuissa.
Pekingin olympialaisissa Martínez sijoittui alun perin viidenneksi tuloksella 819 cm, mutta hänen suorituksensa hylättiin vuonna 2016 kun hän jäi kiinni dopingin käytöstä Pekingissä antamansa dopingnäytteen uusintatutkimuksissa. Hän sai vuoden kilpailukiellon ajalle 18.5.2016–17.5.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.
Martínezin ennätys on 831 cm, jonka hän hyppäsi Calissa 6. heinäkuuta 2008. Sisäradoilla hän on hypännyt 818 cm Madridissa 20. helmikuuta 2010.
David Fernández Borbalán
David Fernández Borbalán (s. 30. toukokuuta 1973 Almería, Espanja) on espanjalainen jalkapalloerotuomari. Hän on toiminut kansainvälisenä erotuomarina tammikuusta 2010 lähtien.
Fernández Borbalán tuomitsi ensimmäisen Espanjan Primera Divisiónin ottelunsa 12. syyskuuta 2004, jossa kohtasivat Levante ja Racing Santander. Hän on ensimmäinen Espanjan korkeimmalla sarjatasolla tuominnut almeríalainen erotuomari sitten Juan Andújar Oliverin.
Ensimmäisen kansainvälisen ottelunsa Fernández Borbalán tuomitsi 18. tammikuuta 2010. Ystävyysottelussa kohtasivat Suomi ja Etelä-Korea.
Nikolai Atanasov
Nikolai Atanasov (, s. 11. joulukuuta 1974 Sofia) on bulgarialainen pituushyppääjä.
Atanasov karsiutui Sevillan MM-kilpailuissa 1999 ja Sydneyn olympialaisissa 2000. Vuonna 2002 hän karsiutui Wienin sisäratojen EM-kilpailuissa ja seuraavana vuonna Pariisin MM-kilpailuissa. Atanasov karsiutui myös Ateenan olympialaisissa 2004, Göteborgin EM-kilpailuissa 2006 ja Osakan MM-kilpailuissa 2007.
Atanasov oli viides Valencian sisäratojen MM-kilpailuissa 2008 tuloksella 790 cm, karsiutui saman vuoden Pekingin olympialaisissa ja oli jälleen viides Torinon sisäratojen EM-kilpailuissa 2009 tuloksella 811 cm. Berliinin MM-kilpailuissa 2009 sekä vuoden 2010 Dohan sisäratojen MM-kilpailuissa ja Barcelonan EM-kilpailuissa hän karsiutui, kuten kävi myös Pariisin sisäratojen EM-kilpailuissa 2011.
Atanasovin ennätys on 831 cm, jonka hän hyppäsi Pírgosissa 27. heinäkuuta 2003. Sisäradoilla hän on hypännyt 811 cm Torinossa 8. maaliskuuta 2009.
Tanskalainen maajussi
Tanskalainen maajussi on tanskalainen televisiosarja, alkuperäiseltä nimeltään "Bonderøven", jota esitetään Tanskassa televisiokanavalla DR1. Alun perin ohjelmaa esitettiin kanavalla DR2, jossa se saavutti kanavan suurimpia katsojalukuja.
Sarjan ensimmäinen kausi esitettiin Tanskassa ensimmäisen kerran 23. maaliskuuta – 11. toukokuuta 2008. Sarjaa on tehty yhdeksän kautta, joista viimeisin esitettiin DR1:llä 3. syyskuuta – 1. marraskuuta 2012.
Suomessa sarja tunnetaan nimellä "Tanskalainen maajussi" suomeksi ja "En tvättäkta lantis" ruotsiksi, ja sitä esitetään Yle Fem ja Yle TV2-kanavilla. Sarjaa esitetään Ruotsissa SVT:llä nimellä "100 procent bonde", Norjassa NRK1:llä nimellä "Bondeknølen".
Sarja seuraa nuorta (s. 1983) Frank Erichseniä, joka ostaa vanhan maatilan läheltä Grenaassa ja ryhtyy toteuttamaan unelmaansa yksinkertaisesta maalaiselämästä ja omavaraisuudesta. Käsistään kätevä Frank käyttää mielellään vanhoja koneita ja menetelmiä. Frank ei ole kuitenkaan kokonaan siirtynyt vanhaan aikaan, vaan käyttää myös nykyaikaisia välineitä, kuten traktoria ja sähkötyökaluja. Frank kuvaa tavoitteitaan seuraavasti: ”tarkoituksena ei ole siirtyä kivikaudelle vaan pyrkiä tekemään asiat yksinkertaisemmin.”
Frank elää tilalla yhdessä puolisonsa Theresa Jessingin kanssa. Theresa valmistaa käsitöitä omassa yrityksessään. Sarjan edetessä perheeseen syntyy ensin poika Johan vuonna 2008 ja tytär Alma vuonna 2010. Lemmikkinä tilalla elää siperianhusky Malik. Muita tilan eläimiä ovat lehmä, hevoset, vuohet, hanhet ja siat.
Jessica Hardy
Jessica Adele Hardy (s. 12. maaliskuuta 1987 Long Beach, Kalifornia) on yhdysvaltalainen uinnin olympiavoittaja ja seitsenkertainen maailmanmestari. Hän on voittanut pitkän radan MM-kilpailuissa 50 metrin rintauinnin Melbournessa 2007 ja Shanghaissa 2011. Manchesterin lyhyen radan MM-kilpailuissa 2008 hän sai kultaa 50 ja 100 metrin rintauinnissa sekä 4 × 100 metrin sekauintiviestissä ja Istanbulissa 2012 4 × 100 metrin vapaauintiviestissä. Niiden lisäksi Hardy on voittanut MM-kilpailuissa yhteensä kahdeksan hopea- ja neljä pronssimitalia. Lontoon olympialaisissa 2012 hän sai kultaa sekauintiviestissä, jonka alkuerissä hän ui, ja pronssia 4 × 100 metrin vapaauintiviestissä.
Barcelonan MM-kilpailuissa 2013 Hardy saavutti kultaa 4 × 100 metrin sekauintiviestissä sekä pronssia 50 ja 100 metrin rintauinnissa.
Heinäkuussa 2008 Hardy antoi positiivisen dopingnäytteen, jonka mukaan hänessä oli kiellettyä piristettä, klenbuterolia. Hardy kuitenkin väitti ettei ole koskaan kuullutkaan kyseisestä aineesta, ja arveli näytteen johtuneen pilaantuneesta ruoasta tai sabotaasista.
Elokuun ensimmäisenä päivänä 2008 Yhdysvaltain anti-doping-yhdistys ilmoitti, että Jessica Hardyn antamasta dopingnäytteestä löytyi klenbuterolia, joka on urheilussa kielletty aine. Tämän johdosta Hardy vetäytyi vapaaehtoisesti maansa olympiajoukkueesta. Toukokuussa 2009 ilmoitettiin, että hän tulisi olemaan vuoden urheilukiellossa.
Kuka murhasi rouva Skrofin?
Kuka murhasi Rouva Skrofin? on Mika Waltarin vuonna 1939 julkaistu salapoliisiromaani ja Komisario Palmu -sarjan ensimmäinen teos. Waltari voitti tällä teoksella pohjoismaisen salapoliisiromaanikilpailun Suomen osuuden. Tässä Palmu-sarjan esikoisessa tutkija Markku Envall on nähnyt teologisen merkitystason.
Rikas leskirouva Alma Skrof löydetään asunnostaan kuolleena. Aluksi kuolema vaikuttaa tapaturmalta: rouvan luullaan jättäneen kaasuhanan auki. Komisario Palmu lähetetään tutkimaan tapausta ja pian se paljastuukin murhaksi. Miksi rouva oli muuttanut testamenttiaan edellisenä päivänä, missä on rouvan tytärpuoli Kirsti ja mikä osuus saarnaaja Mustapäällä on murhaan?
Kirjasta tehtiin Matti Kassilan vuonna 1961 ohjaamana elokuva "Kaasua, komisario Palmu!" Kassila muutti nimeä, koska halusi Palmun nimen elokuvan nimeen. Vuonna 2017 kirjasta tehtiin kesäteatteriversio Tampereen komediateatteriiin nimellä "Kaasua, komisario Palmu!" Joel Elstelän ohjaamana.
Tadeu Terra
Tadeu Souza Terra (s. 30. lokakuuta 1986 Niterói, Rio de Janeiro, Brasilia) on brasilialainen jalkapalloilija, pelipaikaltaan laitalinkki. Hän edustaa USL Professional Divisionin FC New Yorkia.
Terra muutti kotimaastaan Yhdysvaltoihin vuonna 2006 saatuaan urheilija-apurahan newyorkilaiselta St. John’s Universityltä, jossa hän opiskeli ja pelasi jalkapalloa vuodet 2006–2010. Yliopistovuosinaan hän pelasi myös USL Premier Development League -amatööriliigan Long Island Rough Ridersissä.
Maaliskuussa 2011 Terra teki ammattilaissopimuksen USL Professional Divisionin FC New Yorkin kanssa. Hän voitti debyyttikaudellaan liigan syöttötilaston kahdeksalla maalisyötöllään ja oli ehdolla vuoden tulokkaaksi. USL-kauden päätyttyä hänet lainattiin elokuun 2011 lopulla suomalaiseen Myllykosken Palloon, jossa hän pelasi seitsemässä Veikkausliigan ottelussa.
Yaquin kieli
Yaquin kieli on Meksikon Sonoran ja Yhdysvaltojen Arizonan osavaltioissa asuvien yaquiden puhuma kieli. Se kuuluu uto-atsteekkilaisten kielten kielikuntaan. Meksikossa kielellä on noin 14 000 puhujaa ja Yhdysvalloissa vuoden 2000 tietojen mukaan 620. Kieli on läheistä sukua mayon kielelle ja kielien puhujat ymmärtävät osittain toisiaan.
Tavallisin sanajärjestys yaquin kielessä on subjekti-objekti-verbi. Niinpä esimerkiksi suomen kielen lause "minä näen kissan" sanottaisiin yaquin kielen sanajärjestykseen käännettynä "minä kissan näen". Yksiköistä tehdään monikkoja lisäämällä sanan loppuun pääte -m tai -im. Päätettä -im käytetään, jos sana on vokaaliin loppuva laina espanjasta tai englannista. Päätettä -k käytetään menneisyyteen viittaavissa aikamuodoissa ja päätettä -ne futuurissa. Säännöissä on tosin monia poikkeuksia.Sanojen ääntäminen vaihtelee voimakkaasti eri puhujaryhmien kesken.
LÉ Orla
LÉ Orla (viirinumero P41) on Irlannin laivaston Peacock-luokan partioalus, joka valmistui Britannian kuninkaallisen laivaston partioalus "HMS Swiftiksi". Se nimettiin Irlannin laivastossa irlantilaisen prinsessan Orlan mukaan.
Rahat ja pois
Rahat ja pois on Ne Luumäet -yhtyeen kokoelmalevy. Se julkaistiin alun perin huhtikuussa 1999 ja uudelleen vuonna 2011. Levy sisältää Ne Luumäkien suurimmat hitit vuosilta 1986–1993 sekä uudet kappaleet ”Tiedän mitä teit viime kesänä” ja ”Autopartio 525” vuodelta 1999.
Mark Clattenburg
Mark Clattenburg (s. 13. maaliskuuta 1975 Consett, County Durham, Englanti) on englantilainen jalkapalloerotuomari. Hänestä tuli kansainvälinen erotuomari vuonna 2006. Varsinaiselta ammatiltaan hän on sähköasentaja.
Clattenburg tuomitsi ensimmäisen ottelunsa Englannin Valioliigassa 21. elokuuta 2004, jossa kohtasivat Everton ja Crystal Palace. Clattenburg on tunnustautunut Newcastle Unitedin kannattajaksi, minkä vuoksi hän ei voi tuomita joukkueen otteluita.
Dejen Gebremeskel
Dejen Gebremeskel (s. 24. marraskuuta 1989) on etiopialainen kestävyysjuoksija.
Gebremeskel sai hopeaa alle 20-vuotiaiden Afrikan-mestaruuskilpailujen 5 000 metrin juoksussa Ouagadougoussa 2007. Hän oli Edinburghin maastojuoksun MM-kilpailuissa 2008 poikien sarjassa 18:s. Joukkuekilpailussa Etiopia sijoittui toiseksi. Hän sai samana vuonna pronssia Bydgoszczin alle 20-vuotiaiden MM-kilpailujen 5 000 metrin juoksussa ajalla 13.11,97.
Gebremeskel sijoittui Dohan sisäratojen MM-kilpailuissa 2010 kymmenenneksi 3 000 metrin juoksussa.
Hän sai Daegun MM-kilpailuissa 2011 pronssia 5 000 metrillä ajalla 13.23,92. Istanbulin sisäratojen MM-kilpailuissa 2012 Gebremeskel oli viides 3 000 metrillä ajalla 7.42,60. Lontoon olympialaisissa 2012 hän voitti hopeaa 5 000 metrillä ajalla 13.41,98. Moskovan MM-kilpailuissa hän sijoittui 10 000 metrillä 16:nneksi. Hän sai 3 000 metrillä pronssia Sopotin MM-hallikilpailuissa 2014 ajalla 7.55,39.
Konstantin Lerner
Konstantin Zaivelevich Lerner (28. helmikuuta 1950 Odessa – 24. syyskuuta 2011) oli ukrainalainen shakin suurmestari. Vuosina 1978–1982 hän oli shakin Ukrainan-mestari.
Michu
Miguel Pérez Cuesta eli Michu (s. 21. maaliskuuta 1986 Oviedo, Asturian maakunta, Espanja) on espanjalainen entinen jalkapalloilija. Hän edusti urallaan viimeiseksi espanjalaista Real Oviedoa ja oli pelipaikaltaan hyökkäävä keskikenttäpelaaja tai hyökkääjä.
Michu on paikallisseura Real Oviedon kasvatti, jonka edustusjoukkueessa hän pelasi vuodet 2003–2007 maan alemmilla sarjatasoilla. Vuonna 2007 hän siirtyi Celta Vigon reservijoukkueeseen, joka pelasi Segunda División B:ssä. Kauden 2007–2008 puolivälissä hän sai ensimmäisen kutsunsa seuran edustusjoukkueeseen.
Kausien 2009–2011 aikana Michu teki yhteensä 12 maalia galicialaisseuralle. Jälkimmäisellä kaudella 2010–2011 Celta Vigo pääsi karsimaan paikasta Primera Divisióniin, mutta hävisi ratkaisevassa otteluparissa Granadalle rangaistuspotkukilpailun jälkeen, eikä joukkue näin onnistunut tekemään paluuta pääsarjaan.
27. heinäkuuta 2011 Michun sopimus Celta Vigon kanssa päättyi ja niin hän siirtyi uudella kaksivuotisella sopimuksella madridilaisseura Rayo Vallecanoon. Hän teki ensiesiintymisensä joukkueessa 28. elokuuta 2011 ottelussa Athletic Bilbaota vastaan. Kauden aikana hän kunnostautui maalintekijänä, ollen lopulta joukkueensa paras maalintekijä 16 osumallaan.
Seuraavaksi kaudeksi Michu siirtyi Englannin valioliigassa pelaavaan Swansea Cityyn. Hänestä maksettiin 2 miljoonan punnan siirtokorvaus. Michua kaavailtiin aluksi islantilaispelaaja Gylfi Sigurðssonin paikkaajaksi hyökkäävän keskikenttäpelaajan paikalle, mutta lopulta hänestä päätettiin tehdä kuitenkin kärkihyökkääjä.
Ensimmäisessä ottelussaan Valioliigassa 18. elokuuta 2012 hän teki itse kaksi maalia sekä alusti Scott Sinclairin tekemän osuman joukkueen kaataessa Queens Park Rangersin 5–0. Hän jatkoi maalitehtailujaan seuraavalla viikolla, kun joukkue kohtasi West Ham Unitedin. Maaliputki sai jatkoa myös kolmannella sarjakierroksella kun joukkue pelasi 2–2-tasapelin Sunderlandin vieraana. 1. joulukuuta 2012 pelatussa vierasottelussa Arsenalia vastaan Michu teki kaksi maalia, kun Swansea nappasi yllättävän 2–0-vierasvoiton Emiratesiltä.
6. tammikuuta 2013 Michu teki ensimmäisen maalinsa FA Cupissa, kun joukkue kohtasi 3. kierroksella Arsenalin. Ottelu päättyi lopulta 2–2-tasapeliin. Seuraavalla viikolla pelatussa Liigacupin ottelussa walesiläisseura haki yllättävän 0–2-vierasvoiton Stamford Bridgeltä Chelseaa vastaan. Michu teki ottelun ensimmäisen maalin.
23. tammikuuta 2013 hän teki uuden nelivuotisen sopimuksen joukkueen kanssa. 24. helmikuuta 2013 pelatussa Liigacupin loppuottelussa Swansea kohtasi Bradford Cityn, jonka walesiläisseura lopulta voitti selvin numeroin 5–0. Michu teki ottelussa joukkueensa toisen maalin. Cup-mestaruus oli seuran historian ensimmäinen.
17. heinäkuuta 2014 Michu siirtyi kauden 2014–2015 kestävällä lainasopimuksella italialaisseura Napoliin. Lainakauden päätteeksi Napolilla on mahdollisuus tehdä siirrosta pysyvä.
Michu sai ensimmäisen kutsunsa Espanjan maajoukkueeseen 6. lokakuuta 2013 loukkaantuneen David Villan tilalle. Hän pelasi ensimmäisen ottelunsa maajoukkueessa viisi päivää myöhemmin 11. lokakuuta 2013, kun Espanja kohtasi Valko-Venäjän.
Tony Pulis
Tony Pulis (s. 16. tammikuuta 1958 Newport) on walesilainen jalkapallovalmentaja ja entinen pelaaja. Joulukuusta 2017 lähtien hän on toiminut Middlesbrough FC:n päävalmentajana.
Pelaajaurallaan Pulis pelasi muun muassa Bristol Roversissa, Newport Countyssa, Gillinghamissa ja Bournemouthissa. Hän toimi uransa lopulla Bournemouthin pelaajavalmentajana ja vuonna 1992 hän nousi päävalmentajaksi Harry Redknappin lähdettyä seurasta West Hamiin. Pulis siirtyi Gillinghamin päävalmentajaksi 1995 ja nosti vaikeuksissa olleen seuran heti 2. divisioonaan. Nousu 1. divisioonaankin oli lähellä 1999, mutta lopulta Pulis sai potkut nousukarsintaottelun jälkeen esiin nousseiden rikkomussyytösten takia. Hän haastoi myöhemmin seuran oikeuteen maksamattomien bonusten vuoksi ja sai lopulta korvauksia. Erottamisen jälkeen Pulis toimi Bristol Cityn ja Portsmouthin päävalmentajana vuosina 1999–2000.
Portsmouthista saatujen potkujen jälkeen Pulis oli ilman valmentajan pestiä lähes kaksi vuotta ennen kuin Stoke palkkasi hänet 2002. Pulisin johdolla Stokesta tuli mestaruussarjan kestikastin seura, mutta hän sai potkut kesällä 2005 ajauduttuaan erimielisyyksiin seurajohdon kanssa. Kauden 2005–2006 Pulis valmensi mestaruussarjassa Plymouth Argylea. Kesällä 2006 hän palasi uuden omistajan saaneeseen Stokeen ja nosti seuran Valioliigaan kauden 2007–2008 päätteeksi. Stoke vakiinnutti paikkansa Valioliigassa ja pääsi Pulisin johdolla 2011 FA Cupin finaaliin. Pulis jätti Stoken seitsemän valmennusvuoden jälkeen toukokuussa 2013.
Marraskuun lopulla 2013 Pulis palasi valmennustehtäviin allekirjoitettuaan 2,5-vuotisen sopimuksen Valioliigan häntäpäähän vajonneen Crystal Palacen kanssa. Pulisin johdolla Crystal Palace paransi esityksiään ja nousi liigassa lopulta komeasti sijalle 11. Kauden jälkeen Pulis valittiin valioliigan parhaaksi valmentajaksi. Pulis jätti yllättäen tehtävänsä Crystal Palacessa vain pari päivää ennen uuden kauden alkua.
1. tammikuuta 2015 Pulis allekirjoitti 2,5-vuotisen sopimuksen West Bromwichin kanssa. Pulis luotsasi West Bromwichin kevätkauden hyvien peliesitysten myötä Valioliigassa sijalle 13. Joukkue hävisi vain kuusi pelaamastaan 19 Valioliiga-ottelusta. Kaudella 2015–2016 West Bromwich säilytti jälleen sarjapaikkansa sijoittumalla toistamiseen sijalle 13. Kausi 2016–2017 oli Pulisin paras West Bromwichissa ja joukkue taisteli jopa paikasta Eurooppa-liigaan. Kauden viimeisistä 10 liigaottelusta joukkue voitti kuitenkin vain yhden ja putosi lopulta Valioliigan kymmenenneksi. Kausi 2017–2018 lähti käyntiin kahdella voitolla, mutta Stoke-tasapelin myötä West Bromwich vajosi 10 ottelun voitottomaan putkeen ja putosi Valioliigan putoamisviivan tuntumaan. Pulisin viimeiseksi jääneessä ottelussa Chelsea murskasi West Bromwichin 0–4. Pulis sai ottelun jälkeen potkut marraskuussa 2017.
Joulukuun lopulla 2017 Pulisista tuli Mestaruussarjassa pelanneen Middlesbrough FC:n päävalmentaja.
Lasinalunen
Lasinalunen tai lasinalusta on lasin tai kupin alla käytettävä alusta, joka suojelee pöytää tiivistyneeltä vedeltä tai märältä lasilta.
Lasinaluset valmistetaan yleensä kartongista, mutta käytössä on myös kestävämpiä materiaaleja kuten muovit, jopa korkki ja keramiikka. Lasinaluset ovat usein mainostuotteita. Ne voivat mainostaa ravintolaa itseään tai esimerkiksi olutmerkkiä.
Lasinalusten kerääminen on harrastus, josta käytetään nimitystä tegestologia.
Bologojen rautatieasema
Bologojen (Moskovan) rautatieasema () on Venäjän Tverin alueen Bologojessa, vilkkaasti liikennöidyn Pietarin ja Moskovan välisen radan varrella sijaitseva Venäjän rautateiden risteysasema.
Runsaan pikajunaliikenteen ohella Bologojen Moskovan asemalta liikennöi lähijunia Tveriin.
Jääpallon SM-sarjakausi 1985–1986
Jääpallon Suomenmestaruus kaudella 1985-1986 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura, hopeaa sai sarjanousija Lappeenrannan Veiterä. Vuodesta 1941 lähtien SM-sarjassa pelanneen Oulun Palloseuran putoaminen varmistui 5. helmikuuta, kun se hävisi Kemissä Veitsiluodon Vastukselle 0–6.
OPS putosi sarjasta suoraan. RoPS karsintaan.
Kampparit nousi SM-sarjaan, jossa myös RoPS säilyi.
Välierät pelattiin kaksiosaisina ja ne aloitettiin molemmat Helsingissä.
9.3.1986 Pori
OLS: Jukka Palinsaari, Jorma Saastamoinen, Kalevi Immonen, Juha Niemikorpi, Ari Rintala, Timo Okkonen, Ilkka Alatalo, Sakari Puotiniemi; Matti Alatalo, Jari Loukkola, Jari Löthman; Jouni Vesterinen, Jouko Kämäräinen, Marko Paksuniemi, Heikki Kontturi. Valmentaja Reijo Karppinen.
Celebesinpöllönen
Celebesinpöllönen ("Otus manadensis") on pöllöihin kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset alavat ja vuoristometsät.
(233960) 2010 AX2
(233960) 2010 AX (kirjoitetaan myös (233960) 2010 AX2) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AX:n absoluuttinen magnitudi (H) on 15,0; sen läpimitta on todennäköisesti välillä 3–6 kilometriä. 2010 AX kiertää Aurinkoa päävyöhykkeen ulko-osissa ja sen kiertoaika on 5,86 vuotta.
1809 Prometheus
1809 Prometheus on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välillä. Prometheuksen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä kreikkalaisen mytologian Prometheuksen mukaan, mutta ennen kuin se sai nimensä se tunnettiin tilapäisellä tunnuksella 2522 P-L. Koska Prometheuksen absoluuttinen magnitudi (H) on 12,1, sen läpimitta on todennäköisesti välillä 11–24 kilometriä. Tätä pikkuplaneettaa ei pidä sekoittaa myöhemmin löytyneeseen Saturnuksen kuuhun, jonka nimi on myös Prometheus.